**Hannu Bäckman** (s. 9. huhtikuuta 1954) on suomalainen jalkapalloilija, pelipaikaltaan keskikenttäpelaaja. Hän edusti 1970-luvulla Suomen-mestaruussarjassa Helsingin Jalkapalloklubia ja pelasi kaikkiaan 106 SM-sarjaottelua, joissa hän teki kymmenen maalia. Hän pelasi 1,5 vuotta myös Ruotsissa ja jatkoi uraansa 1980-luvulla alemmilla sarjatasoilla.

Bäckman pelasi juniorina Malmin Palloseurassa ja siirtyi Erkki Jauhiaisen houkuttelemana Helsingin Jalkapalloklubiin. HJK:n edustusjoukkueessa hän pääsi pelaamaan kaudella 1971 ensimmäiset SM-sarjaottelunsa. Kaudella 1972 hän pelasi seitsemän ottelua ja teki yhden maalin. Kaudella 1973 Kai Pahlmanin valmentama HJK voitti mestaruuden ja Bäckman pelasi 11 ottelua. Kaudella 1974 hän pelasi 11 ottelua ja teki kaksi maalia. Kaudella 1975 hän pelasi joukkueen kaikki 22 sarjaottelua ja teki neljä maalia. Kaudella 1976 otteluita kertyi 20. Kaudella 1977 hän pelasi 21 mestaruussarjaottelua ja teki niissä kaksi maalia.

Alkuvuonna 1978 Bäckman siirtyi Ruotsin toisella sarjatasolla pelanneeseen Hudiksvalliin. Talvella 1979 hän harjoitteli HJK:n kanssa ja purki kesän 1979 alkupuolella sopimuksensa Hudiksvallin kanssa kyllästyttyään jatkuvaan matkustamiseen Suomen ja Ruotsin välillä. Kaudella 1979 hän pelasi HJK:ssa 12 mestaruussarjaottelua ja teki niissä yhden maalin. Kaudet 1980–1981 Bäckman edusti Finnairin Palloilijoita, ensin II divisioonassa ja sarjanousun jälkeen I divisioonassa. Tämän jälkeen hän pelasi vielä Vantaan Pallo -70:ssä, ensin alemmissa sarjoissa ja lopuksi kausina 1988–1989 muutaman ottelun I divisioonassa.

Bäckman pelasi Euroopan mestarijoukkueiden cupissa neljä ottelua kaudella 1974–1975 ja kaksi ottelua kaudella 1979–1980 sekä UEFA-cupissa kaksi ottelua kaudella 1975–1976.

Bäckman pelasi viisi nuorten maaottelua vuosina 1975–1976.

Bäckman oli kentällä kova työntekijä ja käytti paljon ääntään joukkuetovereidensa ohjaamiseen.

Lähteet
-------

1. 1 2 3 4 5 6 7 8 9 10 11 12 13 14 15  Vuorinen, Juha & Kasila, Markku: *Pelimiehet. Suomen jalkapallon pelaajatilastot 1930–2006*, s. 34. Suomen urheilumuseosäätiö, 2007. ISBN 978-952-99075-9-5.
2. ↑  Ismail, Atik: *Ammattina jalkapallo. Suomalaisfutaajat maailmalla 1952–2014*, s. 42. Minerva, 2015. ISBN 978-952-312-094-5.
3. 1 2  Ismail, Atik: *Ammattina jalkapallo. Suomalaisfutaajat maailmalla 1952–2014*, s. 42–46. Minerva, 2015. ISBN 978-952-312-094-5.
4. ↑  Ismail, Atik: *Ammattina jalkapallo. Suomalaisfutaajat maailmalla 1952–2014*, s. 42–43. Minerva, 2015. ISBN 978-952-312-094-5.
5. ↑  Ismail, Atik: *Ammattina jalkapallo. Suomalaisfutaajat maailmalla 1952–2014*, s. 43. Minerva, 2015. ISBN 978-952-312-094-5.
6. ↑  Lahtinen, Esko S.; Malmberg, Kirsti; Meri, Heikki; Salopuro, Kaija & Suomalainen, Ilkka (toim.): *Jalkapallokirja 1981*, s. 115. Suomen Palloliitto, 1981. ISBN 951-9392-02-5.
7. ↑  Lahtinen, Esko S.; Malmberg, Kirsti; Meri, Heikki; Salopuro, Kaija & Suomalainen, Ilkka (toim.): *Jalkapallokirja 1981*, s. 103–104. Suomen Palloliitto, 1981. ISBN 951-9392-02-5.
8. 1 2  Ismail, Atik: *Ammattina jalkapallo. Suomalaisfutaajat maailmalla 1952–2014*, s. 44. Minerva, 2015. ISBN 978-952-312-094-5.
9. ↑  Ismail, Atik: *Ammattina jalkapallo. Suomalaisfutaajat maailmalla 1952–2014*, s. 44–46. Minerva, 2015. ISBN 978-952-312-094-5.
10. ↑  Ismail, Atik: *Ammattina jalkapallo. Suomalaisfutaajat maailmalla 1952–2014*, s. 46–47. Minerva, 2015. ISBN 978-952-312-094-5.
11. 1 2  Hannu Bäckman Transfermarkt-sivustolla (englanniksi)
12. ↑  Soininen, Heidi (vast. toim.): *Jalkapallokirja 2015*, s. 106. Suomen Palloliitto, 2015. ISSN 0787-7188.
13. ↑  Ismail, Atik: *Ammattina jalkapallo. Suomalaisfutaajat maailmalla 1952–2014*, s. 43–44. Minerva, 2015. ISBN 978-952-312-094-5.